Emmanuel Asamoah Owusu-Ansah

**Emmanuel Asamoah Owusu-Ansah** (bɛ daa dɔɣi o la Silimiin goli July biɛɣ'pinaayopɔin dali yuuni 1939 ka daa kpi Silimiin goli June biɛɣ'pishi ni ayi dali yuuni 2012)  daa nyɛla alikaali nira mini Ghana nima siyaasa nira zaŋ n-ti Republic of Ghana. O daa nyɛla jintɔra zaŋ n-ti Kwabre West piibu-piibu yaɣili din be Ashanti Region zaŋ n-ti Ghana n-ti 4th mini 5th jinaduu zaŋ n-ti Fourth Republic of Ghana. O nyɛla ŋun daa be Wɔbigu paati 

## Piligu biɛhigu mini shikuru baŋsim
Owusu-Ansah nyɛla bɛ ni daa dɔɣi so Silimiin goli July biɛɣ'pinaayopɔin dali yuuni 1939. O nyɛla ŋun yina Bomso din miri  Kodie tiŋa din be Ashanti Region zaŋ n-ti Ghana. O daa nyɛla shikuru bila kurili zaŋ n-ti University of Ghana (UG). O daa deela "Bachelor of Science degree" in economics lala univɛrsiti ŋɔ ni. O daa deei lala shɛhira gbaŋ ŋɔ yuuni 1967. O daa lahi nyɛla shikuru bila kurili zaŋ n-ti "Hague" din be Netherlands. Ni ka o daa deei shɛhiragbaŋ din nyɛ "master's degree in Public Administration". O daa deei la shɛhira gbaŋ ŋɔ yuuni 1974. O daa lahi chaŋ Ghana School of Law ka daa deei Bachelor of Law degree yuuni 1986.
## Siyaasa tali tuma
Owusu-Ansah daa nyɛla ninvuɣ'so ŋun be Wɔbigu paati . O daa leei la jintɔra Silimiin goli January yuuni 2005 di ni daa niŋ ka o nya nasara Silimiin goli December yuuni 2004 Ghana nima piibu-piibu nyaaŋa 2004. O daa kpaɣiri m-bo jintɔri tali ŋɔ pahi buyi. Ŋun daa nyɛ jintɔra zaŋ n-ti Kwabre West piibu-piibu yaɣili.  Ŋun ka bɛ daa piigi jintɔra zaŋ n-ti piibu-piibu yaɣili ŋɔ jinaduu din pahiri anahi mini anu ni zaŋ n-ti fourth Republic of Ghana.

## Piibu-piibu
Owusu-Ansah nyɛla bɛ ni daa tuui piigi so jintɔra zaŋ n-ti Kwabre West piibu-piibu yaɣili din be Ashanti Region zaŋ n-ti Ghana yuuni 2004 Ghana nima piibu-piibu la ni. O daa nya nasara zaŋ n-ti Wɔbigu paati. O piibu-piibu yaɣili ŋɔ nyɛla din daa pahi jintɔri kuɣisi pihita ni ayobu jintɔri kuɣisi pihinahi yini ka puuni Wɔbigu paati ni daa di lala piibu-piibu ŋɔ ni Ashanti Region.  Wɔbigu paatiy n-daa di jintɔri kuɣisi din galisi ka di kalinli daa yiɣisi kɔbigi ni pihita ayi ka jintɔri kuɣisi din yiɣisi kɔbishii ni pihita puuni. O daa di la jintɔri kuɣu ŋɔ ni kalinli din yiɣisi 26,700 kalinli din yiɣisi 31,746 puuni, ka din bɔŋɔ zani kɔbigi puuni vaabu 84.1% ninvuɣ shɛba ban daa niŋ piibu-piibu ŋɔ puuni. O daa nya la nasara ka che Gabriel Amakye zaŋ n-ti National Democratic Congress, Amakye daa nya la kalinli din yiɣisi 5,046 ninvuɣ shɛba ban daa niŋ lala piibu-piibu ŋɔ ni, ka din bɔŋɔ nyɛ din zani kɔbigi puuni vaabu 15.9% ninvuɣ shɛba ban daa niŋ lala piibu-piibu maa ni.
Yuuni 2008, o daa kpaɣiri m-bo jintɔri tali maa yaha ka daa nya nasara zaŋ n-ti Wɔbigu paati. O piibu-piibu yaɣili ŋɔ nyɛla din daa pahi jintɔri kuɣisi pihita ni anahi jintɔri kuɣisi pihinahi yini ka puuni Wɔbigu paati ni daa di lala piibu-piibu ŋɔ ni Ashanti Region. Wɔbigu paati n-daa di jintɔri kuɣisi din bi galisi ka di kalinli daa yiɣisi kɔbigi ni awɔi jintɔri kuɣisi din yiɣisi kɔbishii ni pihita puuni. O daa di la jintɔri kuɣu ŋɔ ni kalinli din yiɣisi 27,460 kalinli din yiɣisi 33,516 ninvuɣ shɛba ban daa niŋ lala piibu-piibu ŋɔ puuni. Ka din bɔŋɔ zani kɔbigi puuni vaabu 81.93% ninvuɣ shɛba ban daa niŋ piibu-piibu maa ni. O daa nya la nasara ka che Joseph Boache Danquah zaŋ n-ti People's National Convention, Pius Opoku Boateng zaŋ n-ti National Democratic Congress, Osei Kwadwo zaŋ n-ti Reformed Patriotic Democrats n-ti pahi  Akua Donkor ŋun daa zani o gama. Bɛ daa nya la kalinli din yiɣisi 3,329, 0, 729, 1998 gabaadaya ninvuɣ shɛba ban daa niŋ lala piibu-piiibu ŋɔ ni. Ka din bɔŋɔ zani kɔbigi puuni vaabu 9.93%, 0%, 2.18% n-ti pahi 5.96% gabaadaya ninvuɣ shɛba ban daa niŋ lala piibu-piibu maa ni.

## Maŋmaŋ biɛhigu
Owusu-Ansah daa nyɛla dolololo nira ŋun be Presbyterian. O nyɛla ŋun daa mali paɣa ni bihi anu.

## Kpibu
Owusu-Ansah nyɛla ŋun daa kpi Korle-Bu Teaching Hospital din daa niŋ ka o lu silimiin goli June biɛɣ'pishi ni ayi dali yuuni 2012 nyaaŋa.

## Lihimi m-pahi
*List of MPs elected in the 2004 Ghanaian parliamentary election
*List of MPs elected in the 2008 Ghanaian parliamentary election

## Kundivihira